Source: https://www.jogiforum.hu/hirek/archivum/2016-09.1.0
Timestamp: 2020-01-28 10:12:33
Document Index: 964448

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság\n']

Az Országos Bírósági Hivatal elnöke által kezdeményezett „Nyitott Bíróságok” program rendezvényei során az elmúlt évek alatt több tízezer diák ismerhette meg a magyar igazságszolgáltatás munkáját.
Az ukrán parlament határozatot hozott, amelyben törvényellenesnek minősítette a múlt vasárnap megválasztott orosz alsóházat (állami duma) azért, mert a szavazást a bekebelezett Krím félszigeten is megtartották.
Több mint ötmilliárd forint bírságot szabott ki tavaly a Gazdasági Versenyhivatal (GVH). A bírság nagyobb részét a versenykorlátozó megállapodások, a kartellezés miatt szabták ki - mondta Juhász Miklós, a GVH elnöke az Országgyűlés gazdasági bizottságának ülésén.
A felkészülési idő elég lesz arra, hogy mindenben megfeleljünk a 2018 februárjában életbelépő új európai uniós biztosítás értékesítési direktívának, hiszen a magyar piac sok területen előbbre tart - mondta Pandurics Anett, a Magyar Biztosítók Szövetségének (Mabisz) elnöke a XIII. Biztosításszakmai konferencia nyitónapján, Siófokon.
Újabb kórház ellenőrzése zárult le - Hiányosságokat állapított meg az ÁSZ a belső kontrollrendszerben
Az Állami Számvevőszék lezárta a Tüdőgyógyintézet Törökbálint 2011–2014 közötti időszakra kiterjedő pénzügyi és vagyongazdálkodásának ellenőrzését. Az ÁSZ megállapította, hogy az irányító szervek Tüdőgyógyintézetre vonatkozó feladatellátása összességében szabályszerű volt. Az ellenőrzés hiányosságokat tárt fel a Tüdőgyógyintézet belső kontrollrendszer kialakítása és működtetése terén, a főigazgató által kialakított irányítási rendszer csak 2013-től biztosította az elszámoltatható és ellenőrizhető közpénzfelhasználást. A Tüdőgyógyintézet pénzügyi és vagyongazdálkodása nem volt szabályszerű. A központi alrendszer intézményei – köztük a kórházak – meghatározó súlyt képviselnek a közpénzek felhasználásában és az állami vagyonnal való gazdálkodásban.
Átadták a Szolnoki Járási és Nyomozó Ügyészség új székházát - Polt Péter az ügyészségi munka színvonalának emelését hangsúlyozta
Átadták a Szolnoki Járási és Nyomozó Ügyészség új székházát a Tisza-parti megyeszékhelyen. A legfőbb ügyész ünnepi beszédében kiemelte, jogállam nem létezik jó igazságszolgáltatás nélkül, ahogyan utóbbi sem jó ügyészségi munka nélkül.
Jogsértő az önkormányzat pólójában kampányolni - A Nemzeti Választási Bizottság megállapította a jogsértést
Jogsértő volt, hogy a Fidesz-KDNP III. kerületi népszavazási standjánál az óbudai önkormányzat pólójában kampányoltak fiatalok - állapította meg a Nemzeti Választási Bizottság (NVB).
Porosz börtönviszonyok - Vámbéry Rusztem írása a 1896-ban megjelent Jogtudományi Közlönyben
A Jogtudományi Közlöny 1896. évi 38. számában jelent meg Vámbéry Rusztem írása Porosz börtönviszonyok címmel.
Jóváhagyták Julian King kinevezését - Az új brit uniós biztosra szavaztak a tagállami kormányok is
Az Európai Parlament után a tagállami kormányokat tömörítő tanács is jóváhagyta az új brit uniós biztosnak jelölt Julian King kinevezését.
Nem indul bűnvádi eljárás a volt belügyminiszter ellen - A román szenátus nem hagyta jóvá a DNA gyanúsítását
Nem hagyta jóvá a román szenátus, hogy a korrupcióellenes ügyészség (DNA) bűnvádi eljárást folytasson a törvényhozói mentességgel rendelkező Gabriel Oprea volt belügyminiszter és kormányfő-helyettes ellen.
Megtartják a boszniai szerb referendumot - Az Alkotmánybíróság alkotmányellenesnek nyilvánította a szavazást
A boszniai Szerb Köztársaság vezetői nem halasztják el az országrész ünnepnapjának kijelöléséről szóló szeptember 25-ei népszavazást, annak ellenére, hogy az alkotmánybíróság ismét alkotmányellenesnek nyilvánította a referendumot, és annak elhalasztását követelte.
Erre fordítják a 129 millió forintos magyar támogatást - Az Állami Számvevőszék két napos nemzetközi integritás konferenciájáról
Zajlik az Állami Számvevőszék nemzetközi integritás konferenciája, Budapesten. Az eseményen részt vesz a számvevőszékek világszervezete, az INTOSAI Fejlesztési Kezdeményezésének (IDI) vezető menedzsere, Shourjo Chatterjee is. Az indiai számvevőszéki szakember interjút adott az ÁSZ Hírportálnak arról, hogy az IDI milyen célokra használja fel azt a mintegy 129 millió forintos donori támogatást, amelyet Magyarország az ÁSZ szakmai kezdeményezése alapján, idén február 22-én ajánlott fel a korrupció elleni világméretű harc támogatása érdekében.
Vezet az Egyesült Oroszország - A listás szavazatok több mint felét szerezték meg
A legszigorúbb bíró - Arckép Pálinkás Györgyről
Fél évszázadon át ítélkezett. Az egyik legszigorúbb bírónak tartották, aki köztörvényes ügyben a legtöbb halálbüntetést szabta ki. Amikor egy ügyben az ügyész közölte, hogy ezért a szörnyű bűntettért valakinek felelnie kell, így reagált: „Nem valakinek, hanem a bűnösnek kell felelnie.”
Nagyobb pörgést hozhat a lakáspiacon a CSOK módosítása - Az átalakítás folytán 15-20 ezer új lakás kerülhet a piacra
A parkolás jogi helyzete a fővárosban - Gyakorlati válaszok - tanulmány
Együttműködési megállapodás joghallgatók szakmai gyakorlatáról - A szegedi hallgatók és a Gyulai Törvényszék megállapodása
Dr. Bagdi Árpád Gyula, a Gyulai Törvényszék elnöke és dr. Balogh Elemér, a Szegedi Tudományegyetem Állam- és Jogtudományi Karának dékánja együttműködési keretmegállapodást kötött a jogász szakos hallgatók számára előírt szakmai gyakorlat megvalósításáról.
Szabálytalanságokat tártak fel a nyári ellenőrzéseknél - A NAV közel 300 millió forint összegű bírságot szabott ki
A Nemzeti Adó- és Vámhivatal (NAV) közel 300 millió forint bírságot szabott ki nyári ellenőrzési akciójában, az országszerte mintegy 7600 ellenőrzés egyharmada valamilyen szabálytalanságot tárt fel - közölte az adóhivatal a honlapján.
Nem indul vizsgálat az újságíró-beszervezési ügyben - A kormánypárti többség leszavazta a kezdeményezést
A kormánypárti többség leszavazta, így nem indul tényfeltáró vizsgálat a sajtóban megjelent hír alapján, amely szerint az Alkotmányvédelmi Hivatal (AH) munkatársai zsarolással próbáltak beszervezni egy újságírót - nyilatkozta a testület szocialista elnöke a bizottság zárt ülése után a sajtónak.
Az Alkotmánybíróság közleménye nyilvános hirdetésről - A büntetőeljárásról szóló törvényhez kapcsolódóan hozott határozatról
Magyarországon érvényesül a menedékjog alkalmazása - Az Alapjogokért Központ elemzése
Az Alapjogokért Központ szerint Magyarország - uniós és nemzetközi jogi kötelezettségeivel teljes összhangban - azok számára nyújt átmeneti védelmet, akiknek sem származási országuk, sem pedig más ország nem tudja garantálni azt.
A bírói kar támogatja a felsőbíróság létrehozását - Az OBH elnökének tájékoztatása
A bírói kar támogatja a közigazgatási bíráskodás szakmai megerősítését, közigazgatási perrendtartás és önálló felsőbíróság létrehozását - közölte Handó Tünde, az Országos Bírósági Hivatal (OBH) elnöke.
Nemzetközi konferencia a számvevőszékek integritásáról - Etikai alapelvek, felmérési eredmények átültetési lehetőségei a napirenden
Megkezdődött az Állami Számvevőszék szervezésében az EUROSAI által kezdeményezett nemzetközi integritás konferencia 2016. szeptember 14-én, Budapesten. Domokos László, az ÁSZ elnöke nyitó beszédében kiemelte: az ellenőrzött intézmények integritásának folyamatos értékelésén túl a számvevőszékek fontos célkitűzése saját integritásuk fejlesztése, egyfajta mintaadó szervezetté válás. A kétnapos konferenciára 18 számvevőszék és 2 nemzetközi szervezet összesen 36 külföldi résztvevőt delegált.
Nem zárt be a Lánchíd Gyógyszertár - Az OGYÉI határozatával szemben nyitva tartanak
Az Országos Gyógyszerészeti és Élelmezés-egészségügyi Intézetnek (OGYÉI) a működési engedély visszavonásáról szóló határozata ellenére nem zárták be a budapesti Lánchíd Gyógyszertárat, a végrehajtás érdekében a rendőrséghez fordulhat a hatóság - közölte az OGYÉI.
Pályázatot hirdet a kormány az EJEB magyar bírói posztjára - Szakmai bizottság választja majd ki a jelölteket
A kormány pályázatot hirdet az Emberi Jogok Európai Bírósága (EJEB) magyar bírói posztjának betöltésére -adta tájékoztatásul az Igazságügyi Minisztérium.
Támogatottságot élvez az új brit uniós biztosjelölt - Az EP szakbizottsága mellett a Tanács jóváhagyása is szükséges
Támogatásáról biztosította a brit kormány által az Európai Bizottságba jelölt Julian Kinget az Európai Parlament (EP) belügyi, állampolgári és igazságügyi bizottsága (LIBE), támogatásáról így csütörtökön szavazhat az EP strasbourgi plenáris ülése - mondta el kedd délelőtt Claude Moraes, a bizottság brit munkáspárti elnöke.
Jogerőre emelkedett Magyarország strasbourgi elmarasztalása egy rasszista fenyegetés ügyében - Jogerős lett az ítélet egy rasszista fenyegetés elmaradt kivizsgálásának ügyében
Az Emberi Jogok Európai Bíróságának (EJEB) öttagú tanácsa elutasította a fellebbezést abban az ügyben, amelyben a törvényszék első fokon elmarasztalta Magyarországot, mert megítélése szerint a magyar hatóságok 2011-ben nem vizsgáltak ki megfelelően egy feltehetően rasszista indíttatású fenyegetést. Ezzel az elmarasztaló ítélet jogerőre emelkedett.
A választópolgárok több mint fele részt vesz a népszavazáson - A Századvég legfrissebb felmérése
A választópolgárok több mint fele el fog menni a kötelező betelepítési kvótával kapcsolatos népszavazásra, és többségében nemmel fognak szavazni - mondta a Századvég kutatási igazgatója.
Ujhelyi István mentelmi jogát felfüggesztették - Az Európai Parlament képviselői szavaztak az ügyben
Felfüggesztette Ujhelyi István MSZP-s európai parlamenti (EP-) képviselő mentelmi jogát a testület strasbourgi plenáris ülése.
Ponta maradhat az ügyvédi kamaránál - A doktori cím megfosztásának jogszerűségéről dönt a bíróság
A bukaresti ügyvédi kamara tagja maradhat Victor Ponta volt román kormányfő, amíg bírósági döntés születik arról, hogy jogosan fosztotta-e meg őt doktori címétől a román oktatási miniszter - közölte Ion Dragne, a kamara dékánja.
A lengyel jogállamiság helyzete - Az EP plenáris ülésén vitatkoztak a képviselők
A lengyel jogállamiság helyzetéről vitatkoztak a képviselők az Európai Parlament (EP) strasbourgi plenáris ülésén: egyesek komoly bírálatokat fogalmaztak meg a varsói fejleményekkel kapcsolatban, mások viszont a demokratikusan megválasztott kormány döntéseinek tiszteletben tartására szólítottak fel.
Elítélték a volt szerb-montenegrói elnököt - Korrupció miatt 1,1 millió eurós büntetést is kapott
Korrupció miatt három és tíz hónap letöltendő börtönbüntetésre, valamint 1,1 millió eurós (341 millió forint) kártérítésre ítélték Podgoricában Svetozar Marovicot, az egykori Szerbia és Montenegró nevű államszövetség volt elnökét - számolt be róla a térség sajtója.
Nem lehet kizárni egy tagállamot az unióból - Jogilag nem állja meg a helyét Asselborn állítása
Jogilag lehetetlen kizárni egy tagállamot az Európai Unióból - mondta Tóth Norbert nemzetközi jogász.